M23 (opprørergruppe)

23. mars-bevegelsen (fransk: ), ofte forkorta M23, er en militant opprørsgruppe i østlige deler av Den demokratiske republikken Kongo som primært opererer i provinsen Nord-Kivu. Gruppa er involvert i en væpna konflikt med den kongolesiske regjeringa som har ført til at et stort antall mennesker har måttet flykte fra hjemmene sine. 20. november 2012 tok M23 kontroll over Nord-Kivus hovedstad Goma, som har ei befolkning på over én million mennesker.

 Bakgrunn 
23. mars 2009 skreiv CNDP (Congrès national pour la défense du peuple) under en fredsavtale med den kongolesiske regjeringa, der CNDP blei et politisk parti, og M23-soldatene blei integrert i det kongolesiske forsvaret. M23 er oppkalt etter datoen for denne fredsavtalen (23. mars). Hærdelen av M23 ledes av general Makenga Sultani, mens presidenten for gruppa er biskop Jean-Marie Runiga Lugerero, et tidligere CNDP-medlem.

 Referanser 
«Rwanda defence chief leads DR Congo rebels, UN report says». BBC News. 17. oktober 2012. Besøkt 2. desember 2012.
Mike Pflanz (20. november 2012). «DRC rebels capture Goma without firing a shot». The Telegraph. Besøkt 2. desember 2012.
«Rebels vow to take all of Congo, as army troops and police defect in Goma». CTV News. 21. november 2012. Besøkt 2. desember 2012.
«Goma: M23 rebels capture DR Congo city». BBC News. 20. november 2012. Besøkt 2. desember 2012.
«DR Congo government, CNDP rebels 'sign peace deal'». AFP. 23. mars 2009. Besøkt 2. desember 2012.
Azad Essa (28. november 2012). «DR Congo rebels set conditions for Goma exit». Al Jazeera. Besøkt 2. desember 2012.
Eksterne lenker

Kategori:Geriljagrupper
Kategori:Etableringer i 2012
Kategori:2012 i Den demokratiske republikken Kongo